**แผนการจัดการเรียนรู้**

***“เครื่องปั้นดินเผา”***

***(Pottery)***



***ปรุงแต่งอาเครื่องปั้นดินเผา (Pottery)***

|  |  |  |
| --- | --- | --- |
| ระดับชั้นประถมศึกษาปีที่ 3 | | ทัศนศิลป์ (ศิลปะ) |
| คำอธิบายกิจกรรมการเรียนรู้  ศิลปะเป็นส่วนหนึ่งของชีวิตประจำวัน ล้วนแฝงอยู่ในทุกสิ่งรอบตัวเรา ไม่ว่าจะเป็นเสื้อผ้า ของใช้ ที่อยู่อาศัย ล้วนประกอบด้วยองค์ประกอบพื้นฐานทางศิลปะ นักเรียนควรได้ฝึกการใช้ประสาทสัมผัสทั้ง 5 ในการเรียนรู้และเชื่อมโยงศิลปะสู่ชีวิตจริง นำไปประยุกต์ใช้ และเห็นคุณค่าของสิ่งรอบตัว อีกทั้งศิลปะยังช่วยพัฒนาให้ผู้เรียนมีความคิดริเริ่มสร้างสรรค์ที่จะทำสิ่งใหม่ๆ มีจินตนาการ ชื่นชมความงาม มีสุนทรียภาพ ซึ่งสิ่งเหล่านี้ล้วนมีผลต่อคุณภาพชีวิตมนุษย์ ที่จะช่วยพัฒนาผู้เรียนทั้งด้านร่างกาย จิตใจ สติปัญญา อารมณ์ ส่งเสริมให้ผู้เรียนมีความเชื่อมั่นในตนเอง อันเป็นพื้นฐานในการทำงานและอยู่ร่วมกันในสังคมได้อย่างมีความสุข | | |
| เวลาเรียนที่แนะนำ | 4 คาบเรียนโดยประมาณ | |
| ทักษะเฉพาะที่พึงมี | ทักษะทางศิลปะ  การคิดวิเคราะห์ การคิดสร้างสรรค์ การคิดแก้ปัญหา  การทำงานเป็นทีม | |
| เนื้อหาที่ใช้ในการประเมิน   * **วิชาศิลปะ (ทัศนศิลป์)** * *วัสดุอุปกรณ์ที่ใช้สร้างงานทัศนศิลป์ ประเภทงานวาด งานปั้น* * *การใช้วัสดุอุปกรณ์ในงานปั้น* * *การใช้สี การลงสี การระบายสี* * *การถ่ายทอดเรื่องราวผ่านงานทัศนศิลป์* | | |

|  |
| --- |
| จุดประสงค์การเรียนรู้ |
| ***ด้านความรู้***   * การใช้วัสดุอุปกรณ์ในงานปั้น * เทคนิควิธีการในการสร้างงานทัศนศิลป์ * ประวัติความเป็นมาของเครื่องปั้นดินเผา   ***ด้านทักษะ/กระบวนการ***   * มีทักษะพื้นฐานการใช้วัสดุอุปกรณ์สร้างสรรค์งานปั้น * บรรยายเหตุผลและวิธีการในการสร้างงานทัศนศิลป์ โดยเน้นถึงเทคนิคและวัสดุอุปกรณ์ * เชื่อมโยงความรู้ทางศิลปะไปสู่การประยุกต์ใช้ในชีวิตจริงได้ * ใช้ความคิดริเริ่มสร้างสรรค์ในการแก้ปัญหาและสร้างสรรค์ชิ้นงานได้ * มีความกล้าในการแสดงอารมณ์และจินตนาการของตนเอง * มีทักษะในการสื่อสาร * มีทักษะในการทำงานเป็นทีม * มีทักษะการคิด   ***ด้านคุณลักษณะ***   * มีความมุ่งมั่นในการทำงาน * มีความสนใจใฝ่เรียนรู้ * มีความประณีต ละเอียดรอบคอบ * มีระเบียบวินัย | |
| เกณฑ์การประเมิน |
| * คุณภาพของแนวคิดของการคิดสะท้อนกลับและการอภิปราย * กระบวนการคิดจากการถามคำถามและการให้เหตุผลในการตอบ * ความคิดเห็นร่วมและความคิดเห็นเดิมที่สะท้อนให้เห็นจากชิ้นงานในห้องเรียน * การคิดวิเคราะห์โจทย์อย่างมีเหตุผลเป็นขั้นเป็นตอน * การคิดสร้างสรรค์ชิ้นงานจากการคิดคำถามและกิจกรรมการเรียนรู้ | |
| ความเชื่อมโยงต่อหลักสูตร |
| * ใช้ภาษาในการสื่อสาร สื่อความหมาย และนำเสนอได้อย่างชัดเจน * ให้เหตุผลประกอบการตัดสินใจและสรุปผลได้อย่างเหมาะสม * สามารถเรียนรู้และเข้าใจในการตั้งคำถาม * มีความคิดริเริ่มสร้างสรรค์ * ให้ความสำคัญและใส่ใจในความรู้สึกของผู้อื่น * รู้จักตนเอง * มีความสามารถในการสื่อสาร การคิด การแก้ปัญหา * มีความสามารถในการใช้ทักษะชีวิต | |
| ความเชื่อมโยงต่อวิชาอื่นๆ ที่เกี่ยวข้องกัน |
| * การเก็บรักษาอุปกรณ์ด้วยกระบวนการของวิชาการงานและพื้นฐานอาชีพ * ศักยภาพในการสร้างสรรค์ผลงาน สังเกต ทดลอง แก้ไขด้วยกระบวนการทางวิทยาศาสตร์ * เชื่อมโยงการอภิปราย แสดงความคิดเห็น และการนำเสนอด้วยศาสตร์ของวิชาภาษาไทย | |

|  |
| --- |
| **เว็บไซต์และสื่อสิ่งพิมพ์อื่นๆ** |
| * ตัวอย่างกิจกรรม “เครื่องปั้นดินเผา (Pottry)” * <https://www.youtube.com/watch?v=52ipR2t9ROI> * <https://www.youtube.com/watch?v=NxZntAeFV3U> * <https://www.youtube.com/watch?v=RJM45eTojWA> * <https://www.youtube.com/watch?v=bELgM8aSqLc> * <https://www.youtube.com/watch?v=tvoB8AiBgyI> * <https://www.youtube.com/watch?v=aJQ5FG9o3C0> * <https://www.youtube.com/watch?v=2dsOf2uj3Zw> | | |
| **เครื่องมือและอุปกรณ์การเรียนรู้** | |
| * ดินปั้น * แผ่นใส/แผ่นรองดินปั้น * แก้วใส่น้ำ * อุปกรณ์งานปั้น | | |

*ตารางนี้แสดงถึงกระบวนการเรียนรู้ที่ผู้สอนอาจนำไปประยุกต์ใช้และประเมินผลได้ ซึ่งสามารถนำการจัดการเรียนรู้อื่นมามาประยุกต์ใช้ได้ด้วย และผู้สอนอาจหาวิธีปรับกระบวนการเรียนรู้ตามความเหมาะสมของกลุ่มผู้เรียนและสภาพแวดล้อมภายในโรงเรียน*

|  |  |  |  |
| --- | --- | --- | --- |
| **ขั้นที่** | **ระยะเวลา** | **บทบาทของผู้สอนและผู้เรียน** | **โอกาสหรือสิ่งที่นำมาใช้ประเมินผล** |
| 1 | ชั่วโมงที่  1 | *Kick off*  *กิจกรรม:* *ก้อนดิน*   * ผู้สอนให้ผู้เรียนนั่งเป็นวงกลม แล้วนำดินจากธรรมชาติที่ถูกปั้นเป็นก้อนกลมๆ ให้ผู้เรียนร่วมกันอภิปรายถึงลักษณะรูปร่างรูปทรง สี แหล่งที่มา และประโยชน์ของก้อนดิน * ผู้สอนส่งต่อก้อนดินไปยังผู้เรียนคนถัดไป ให้ลองสังเกตและสัมผัสก้อนดิน จากนั้นส่งต่อให้ผู้เรียนคนถัดไป ผู้สอนเพิ่มก้อนดินเข้ามาในวงกลมทีละก้อนเรื่อยๆ และส่งต่อก้อนดินจนครบทุกคน * เมื่อผู้เรียนได้ก้อนดินครบทุกคนแล้ว ให้ผู้เรียนร่วมกันอภิปรายถึงความรู้สึกเมื่อได้สัมผัสก้อนดิน เช่น เย็น เหนียว นิ่ม ลื่น สบาย มีกลิ่น ฯลฯ * ผู้สอนให้ผู้เรียนปั้นก้อนดินที่ได้ โดยเปลี่ยนรูปร่างรูปทรงเป็นอะไรก็ได้ตามจินตนาการ เมื่อปั้นเสร็จแล้วนำก้อนดินมาวางไว้ที่กลางวง จากนั้นให้ผู้เรียนร่วมกันแสดงความคิดเห็นและแสดงความรู้สึก สิ่งที่ได้เรียนรู้ถึงกิจกรรมที่ได้ทำร่วมกัน * ผู้สอนชี้นำให้ผู้เรียนเห็นถึงความสำคัญของความคิดสร้างสรรค์จากก้อนดินกลมๆ ที่กลายร่างเป็นสิ่งใหม่ๆ ที่แตกต่างกันไป ซึ่งล้วนมาจากจินตนาการและความคิดสร้างสรรค์ของผู้เรียนแต่ละคน * ผู้สอนและผู้เรียนร่วมกันสรุปสิ่งที่ได้เรียนรู้จากการทำกิจกรรม | * ผู้เรียนสามารถตอบคำถามได้ * ผู้เรียนสามารถอธิบายเหตุผลในการได้มาซึ่งคำตอบได้ * ผู้เรียนสามารถแสดงความคิดเห็นได้อย่างมีเหตุมีผล เมื่อคิดเห็นต่างกับผู้อื่น * ผู้เรียนสามารถอธิบายลักษณะเทคนิควิธีการของงานปั้นได้ |
| **ขั้นที่** | **ระยะเวลา** | **บทบาทของผู้สอนและผู้เรียน** | **โอกาสหรือสิ่งที่นำมาใช้ประเมินผล** |
| 2 | ชั่วโมงที่  2 - 3 | *กิจกรรม: เครื่องปั้นดินเผา*  เป็นกิจกรรมที่ผู้เรียนจะได้นำเทคนิควิธีการเกี่ยวกับการทำเครื่องปั้นดินเผามาประยุกต์ใช้ในงานของตนเอง ได้ฝึกกล้ามเนื้อมือ ความคิดสร้างสรรค์ การออกแบบลวดลายในงานปั้น เห็นประโยชน์และความสำคัญในการประยุกต์ใช้ศิลปะกับการสร้างสรรค์ผลงานที่นำไปใช้ในชีวิตประจำวันได้จริง ซึ่งวัสดุที่ต้องใช้มีดังนี้   * *ดินปั้นสีธรรมชาติ* * *แผ่นรองปั้น* * *ถังน้ำแก้วน้ำ* * *อุปกรณ์งานปั้น* * ผู้สอนนำเครื่องปั้นดินเผามาให้ผู้เรียนดูเป็นตัวอย่าง แล้วสอดแทรกเกร็ดความรู้เกี่ยวกับความเป็นมาของเครื่องปั้นดินเผาที่น่าสนใจให้กับผู้เรียน จากนั้นอภิปรายถึงประโยชน์และประวัติความเป็นมาของเครื่องปั้นดินเผาร่วมกัน * ผู้สอนให้ผู้เรียนดูตัวอย่างงานปั้นจากภาพหรือของจริงที่มีเทคนิคที่แตกต่างกัน เช่น Slab Coil  Pinch ฯลฯ * ผู้สอนสาธิตวิธีการปั้นดินที่แตกต่างกันแนะนำวิธีการใช้อุปกรณ์ให้ผู้เรียนดู จากนั้นให้ผู้เรียนนำเทคนิคที่ได้เรียนรู้ไปออกแบบสร้างสรรค์งานปั้นของตนเอง โดยผู้สอนกำหนดโจทย์ให้ผู้เรียนทำเครื่องปั้นดินเผาที่มีประโยชน์ใช้งานได้จริง อาจให้ผู้เรียนร่วมกันยกตัวอย่างถึงสิ่งที่สามารถนำมาทำเป็นเครื่องปั้นดินเผาได้ เช่น ถ้วย ชาม ที่ใส่ของจุกจิก ฯลฯ ซึ่งจะต้องใส่ความคิดสร้างสรรค์ลงไปในผลงานด้วย * ผู้สอนแจกวัสดุอุปกรณ์ให้กับผู้เรียนเพื่อสร้างสรรค์ผลงานตามโจทย์และจินตนาการ ซึ่งขณะทำกิจกรรมผู้สอนอาจคอยเดินสำรวจและสอบถามถึงแนวคิดในการสร้างสรรค์ผลงานของผู้เรียนเป็นระยะ เพื่อให้ผู้เรียนได้สะท้อนความคิดของตนเองและเปิดโอกาสให้ผู้เรียนคนอื่นๆ ได้เรียนรู้กระบวนการทำงานของผู้เรียนร่วมกัน | * การคิดสร้างสรรค์ชิ้นงานจากการเรียนรู้ * กระบวนการคิดจากการถามคำถามและการให้เหตุผลในการตอบ * ผู้เรียนสามารถแสดงความคิดเห็นได้อย่างมีเหตุมีผล เมื่อคิดเห็นต่างกับผู้อื่น * ผู้เรียนสามารถเลือกใช้วัสดุอุปกรณ์ได้อย่างเหมาะสม * กระบวนการทำงาน |
| **ขั้นที่** | **ระยะเวลา** | **บทบาทของผู้สอนและผู้เรียน** | **โอกาสหรือสิ่งที่นำมาใช้ประเมินผล** |
|  |  |  |  |
| **ขั้นที่** | **ระยะเวลา** | **บทบาทของผู้สอนและผู้เรียน** | **โอกาสหรือสิ่งที่นำมาใช้ประเมินผล** |
| 3 | ชั่วโมงที่  4 | * ผู้เรียนนำผลงานมาจัดแสดงร่วมกัน แล้วนำเสนอวิธีการใช้งานให้ผู้อื่นทราบตกแต่งจัดแสดงผลงานให้สวยงาม * ผู้สอนแจกกระดาษ Post-it เพื่อให้ผู้เรียนเขียนชื่นชมให้กำลังใจแปะบนผลงานที่ตนเองชื่นชอบ จากนั้นให้ผู้เรียนเดินชมผลงานแลกเปลี่ยนเรียนรู้ร่วมกันได้อย่างอิสระ โดยร่วมกันสร้างบรรยากาศของความเป็นกัลยาณมิตรที่ดีต่อกัน * เมื่อชมผลงานเรียบร้อยแล้ว ให้ผู้เรียนหยิบผลงานของตนเองมานั่งล้อมวงเพื่อ Show & Share ผลงานร่วมกัน โดยให้ผู้เรียนร่วมกันอภิปรายและสรุปถึงเทคนิควิธีการในการสร้างสรรค์ผลงานศิลปะด้วยเทคนิคการปั้นดิน และประโยชน์ของศิลปะที่ได้นำมาประยุกต์ใช้จริง | * การคิดสร้างสรรค์ชิ้นงานจากการเรียนรู้ * ผู้เรียนสามารถอธิบายเหตุผล และกระบวนการในการสร้างสรรค์ผลงานได้ * กระบวนการคิดจากการถามคำถามและการให้เหตุผลในการตอบ * กระบวนการทำงาน |

|  |  |  |  |  |
| --- | --- | --- | --- | --- |
|  | *ความคิดสร้างสรรค์*  *ระดมความคิดพร้อมค้นหาคำตอบ* | *ลำดับขั้นตอน*  ***(ลำดับขั้นก่อนหน้านี้)*** | ***การคิดอย่างมีวิจารณญาณ***  *ตั้งคำถามและประเมินความคิดและการสร้างผลงาน* | *ลำดับขั้นตอน*  ***(ลำดับขั้นก่อนหน้านี้)*** |
| ***จินตนาการ*** | * ใช้ความรู้สึก ใช้ความเห็นอกเห็นใจ   การสังเกต และอธิบายความเชื่อมโยง  ของความรู้ที่ได้รับไปสู่การประยุกต์ใช้   * สำรวจ ค้นหา ระดมความคิด | * 1, 2 * 2 | * ทำความเข้าใจกรอบแนวคิดและขอบเขตของการสร้างผลงาน * ทบทวนความรู้ ความคิดเห็น และเปรียบเทียบเพื่อหามุมมองในการสร้างผลงาน | * 1, 2 * 1, 2 |
| ***สอบถาม*** | * เพื่อสร้างความสัมพันธ์ สร้างมุมมองเชิงบูรณาการ สร้างวินัย และอื่นๆ * ลองเล่นหรือทำสิ่งที่แตกต่าง เพิ่มความเสี่ยงและคิดนอกกรอบ | * 1, 2, 3 * 2 | * ระบุจุดแข็งและจุดอ่อนของผลงานกับข้อโต้แย้ง คำอ้างและความเชื่อ * ความท้าทายในกระบวนการสร้างผลงาน ตรวจสอบความถูกต้อง วิเคราะห์ช่องว่างในการเรียนรู้ | * 3 * 2, 3 |
| ***ลงมือทำ***  ***และแบ่งปัน*** | * นึกภาพ แสดงสิ่งที่คิด ผลิต คิดค้นวิธีการใหม่ๆ หาวิธีการพัฒนาผลงาน * ชื่นชมมุมมองความแปลกใหม่ในการสร้างผลงาน | * 2 * 3 | * ประเมิน หาพื้นฐาน แสดงความคิดเห็น   มีผลิตผลเชิงตรรกะ มีเกณฑ์จริยธรรม  หรือสุนทรียศาสตร์ มีการหาเหตุผล   * ตระหนักถึงอคติทางมุมมองของตนเอง (ตามที่ได้รับจากผู้อื่น) ความไม่แน่นอน ข้อจำกัดของวิธีการสร้างผลงาน | * 3 * 3 |

*เกณฑ์การให้คะแนนนี้ได้กล่าวถึงเพียงมิติเดียวในส่วนของการให้คะแนนทั่วไปตามที่อธิบายข้างต้น นับเป็นวิธีหนึ่งที่แสดงให้เห็นว่าครูผู้สอนสามารถอธิบายและให้คะแนนตามผลงานของผู้เรียน ขอแนะนำว่าครูผู้สอนควรกำหนดระดับของความสำเร็จในมิติอื่นๆ ของเกณฑ์การให้คะแนนด้วย*

|  |  |  |  |  |
| --- | --- | --- | --- | --- |
| ***ระดับการคิด*** | ***ระดับ 1*** | ***ระดับ2*** | ***ระดับ3*** | ***ระดับ4*** |
| ***จินตนาการ***  *ความรู้สึก ความเอาใจใส่ การสังเกต*  *การอธิบายเพื่อเชื่อมโยงระหว่างความรู้ที่ได้รับไปสู่การประยุกต์ใช้*  ***(ขั้นตอนที่ 1, 2)*** | ผู้เรียนแสดงให้เห็นการให้  ความร่วมมือกับกิจกรรม  น้อย | ผู้เรียนแสดงให้เห็นการให้  ความร่วมมือกับกิจกรรม  ค่อนข้างน้อย | ผู้เรียนแสดงให้เห็นการให้  ความร่วมมือกับกิจกรรม  อย่างชัดเจน | ผู้เรียนแสดงให้เห็น  ความกระตือรือร้นและมีส่วนร่วม  ในกิจกรรมอย่างชัดเจน |
| ***ลงมือทำและแบ่งปัน***  *แสดงสิ่งที่คิด ค้นหาวิธีการสร้างสรรค์ผลงานใหม่ๆ หาวิธีพัฒนาผลงาน ชื่นชมมุมมองความแปลกใหม่ในการสร้างผลงาน*  ***(ขั้นตอนที่ 2, 3 )*** | ผลงานและการอธิบายกระบวนการสร้างผลงาน ยังมีข้อจำกัดของการยกตัวอย่างประกอบเหตุและผลของการได้มาซึ่งวิธีการสร้างสรรค์ผลงาน | ผลงานและการอธิบายกระบวนการสร้างผลงานมีการยกตัวอย่างประกอบเหตุและผลของการได้มาซึ่งวิธีการบ้าง แต่ยังเบี่ยงเบนไปจากความรู้เดิมเล็กน้อย | ผลงานและการอธิบายกระบวนการสร้างผลงานมีการยกตัวอย่างประกอบเหตุและผลของการได้มาซึ่งวิธีการที่ชัดเจน มีการอ้างอิงสิ่งที่ได้เรียนรู้มาเชื่อมโยงประกอบ มีเหตุผลที่น่าเชื่อถือ มีการอภิปรายแนวคิดเพิ่มเติมแต่แนวคิดยังคล้ายกับที่เคยมีมาก่อนหน้านี้ แต่ปรับใหม่เป็นรูปแบบของตัวเอง | ผลงานและการอธิบายกระบวนการสร้างผลงานมีการยกตัวอย่างประกอบเหตุและผลของการได้มาซึ่งวิธีการที่ชัดเจน มีการอ้างอิงสิ่งที่ได้เรียนรู้มาเชื่อมโยงประกอบ มีเหตุผลที่น่าเชื่อถือ มีการอภิปรายแนวคิดเพิ่มเติมที่ต่างไปจากที่เคยมีมาแต่เดิมเป็นตัวของตัวเองชัดเจน |